
8 DR.30.11.2020 

 
memperkasakan sistem penyampaian perkhidmatan kerajaan dengan mempercepatkan 
kelulusan dan pelaksanaan projek pelaburan. Kita telah menyediakan platform digital 
seperti EML untuk memberi kelulusan lesen pengilangan lebih cepat, penyediaan Project 
Acceleration and Coordination Unit (PACU) untuk mempercepatkan kelulusan pelaburan 
dan juga menubuhkan pusat sehenti OSC untuk membantu permohonan business 
travelers untuk masuk ke Malaysia. 

Keduanya, menawarkan pelbagai insentif untuk menggalakkan pelaburan 
pelabur-pelabur asing masuk ke Malaysia. Ketiganya ialah kita telah menganjurkan 
seminar-seminar secara maya dengan pelbagai pihak yang berkepentingan. Contohnya, 
Dewan Perniagaan dan Komuniti Perniagaan, bukan sahaja di tempatan tetapi di 
antarabangsa. Akhirnya, kita melaksanakan e-MISI pelaburan, khusus untuk menarik 
pelabur asing masuk ke Malaysia. Terima kasih Tuan Yang di-Pertua. 

Dato’ Haji Ahmad Nazlan bin Idris [Jerantut]: Terima kasih Tuan Yang di-
Pertua, terima kasih Yang Berhormat Timbalan Menteri, memberi penerangan yang jelas 
mengenai perkara ini. Cuma kerisauan saya ialah Tuan Yang di-Pertua, mengenai 
apakah usaha-usaha pihak kerajaan ataupun kementerian menyediakan struktur 
ekonomi Malaysia bagi menyesuaikan dengan pelbagai krisis di masa hadapan agar 
Malaysia mampu kekal menjadi prospek utama tumpuan para pelabur untuk terus 
menjalankan pelaburan dan juga perniagaan di Malaysia dalam krisis-krisis, contohnya 
seperti COVID-19 dan sebagainya. Terima kasih Tuan Yang di-Pertua. 

Datuk Lim Ban Hong: Tuan Yang di-Pertua, untuk terus menyediakan Malaysia 
agar kekal berdaya saing sebagai destinasi pelaburan yang terpilih walaupun dalam 
krisis, kerajaan telah melakukan usaha dalam beberapa aspek seperti berikut. 
Pertamanya, seperti yang saya sebutkan dalam jawapan tadi, menyediakan sistem 
penyampaian perkhidmatan kerajaan yang berkesan.  

Jadi, PACU, EML iaitu platform digital dan juga pusat sehenti OSC yang 
disediakan ialah untuk memastikan kita mempunyai sistem penyampaian dan 
perkhidmatan kerajaan yang berkesan dan meyakinkan para pelabur. Keduanya, kita 
sentiasa berusaha untuk menyediakan sumber manusia yang berkualiti agar pelabur 
yang masuk ini mempunyai sumber manusia yang baik dan yang berkualiti.  

Ketiganya, kita sentiasa membantu untuk menyediakan rantaian bekalan global 
yang kita memastikan rantaian bekalan global ini memenuhi keperluan para pelabur. 
Dalam konteks ini, kita lihat dalam bajet yang dikemukakan, Skim Pembangunan 
Nasional bernilai RM1.4 bilion telah disediakan untuk membangunkan rantaian bekalan 
global yang mampan.  

Keempat Tuan Yang di-Pertua, iaitu menyediakan ekosistem perindustrian yang 
mempunyai sistem pengendalian kilang yang moden, yang melibatkan digitalisasi dan 
juga dapat meningkatkan produktiviti lebih baik. Dalam konteks ini, dalam belanjawan 
yang dikemukakan juga kita nampak ada dua skim, Skim Transformasi Pendigitalan 
Industri dan Skim Geran Pendigitalan SME dan Automasi, masing-masing bernilai RM1 
bilion dan RM150 juta untuk memodenkan industri kita. 

Terakhir Tuan Yang di-Pertua iaitu kita sentiasa menjalinkan hubungan 
perdagangan yang baik dengan negara-negara yang lain agar produk yang dihasilkan di 
Malaysia mempunyai pasaran yang luas. Terima kasih Tuan Yang di-Pertua. 

 

6. Tuan Nga Kor Ming [Teluk Intan] minta Menteri Kesihatan menyatakan 
perancangan terperinci kementerian tersebut untuk membina tempat letak kenderaan di 
Hospital Teluk Intan yang sedang mengalami kekurangan tempat letak kenderaan yang 
sangat kritikal. 

Menteri Kesihatan [Datuk Seri Dr. Adham bin Baba]: Terima kasih Yang 
Berhormat Teluk Intan. Tuan Yang di-Pertua, Hospital Teluk Intan yang berusia 33 tahun 
telah dibina pada tahun 1987 menggantikan bangunan hospital lama di Bandar Teluk 
Intan bagi menyediakan kemudahan asas perubatan. Hospital ini terletak di Jalan 
Changkat Jong, Ipoh, kira-kira empat kilometer dari Bandar Teluk Intan yang berkeluasan 
65 ekar.  

Ia merupakan hospital berpakar major di Perak Darul Ridzuan. Ia menerima 
rujukan dari pelbagai agensi kesihatan kerajaan dan swasta. Hospital ini menyediakan 
perkhidmatan kepada populasi penduduk yang besar, merangkumi Daerah Hilir Perak, 
Bagan Datuk, Batang Padang, Mualim dan sebahagian dari Perak Tengah serta dari 
Sabak Bernam yang berkeluasan 6,747 kilometer persegi dengan populasi 665,100 
orang penduduk. 



memperkasakan sistem penyampaian perkhidmatan kerajaan dengan mempercepatkan kelulusan dan pelaksanaan projek pelaburan. Kita telah menyediakan platform digital seperti EML untuk memberi kelulusan lesen pengilangan lebih cepat, penyediaan Project Acceleration and Coordination Unit (PACU) untuk mempercepatkan kelulusan pelaburan dan juga menubuhkan pusat sehenti OSC untuk membantu permohonan business travelers untuk masuk ke Malaysia. Keduanya, menawarkan pelbagai insentif untuk menggalakkan pelaburan pelabur-pelabur asing masuk ke Malaysia. Ketiganya ialah kita telah menganjurkan seminar-seminar secara maya dengan pelbagai pihak yang berkepentingan. Contohnya, Dewan Perniagaan dan Komuniti Perniagaan, bukan sahaja di tempatan tetapi di antarabangsa. Akhirnya, kita melaksanakan e-MISI pelaburan, khusus untuk menarik pelabur asing masuk ke Malaysia. Terima kasih Tuan Yang di-Pertua. Dato' Haji Ahmad Nazlan bin Idris [Jerantut]: Terima kasih Tuan Yang di- Pertua, terima kasih Yang Berhormat Timbalan Menteri, memberi penerangan yang jelas mengenai perkara ini. Cuma kerisauan saya ialah Tuan Yang di-Pertua, mengenai apakah usaha-usaha pihak kerajaan ataupun kementerian menyediakan struktur ekonomi Malaysia bagi menyesuaikan dengan pelbagai krisis di masa hadapan agar Malaysia mampu kekal menjadi prospek utama tumpuan para pelabur untuk terus menjalankan pelaburan dan juga perniagaan di Malaysia dalam krisis-krisis, contohnya seperti COVID-19 dan sebagainya. Terima kasih Tuan Yang di-Pertua. Datuk Lim Ban Hong: Tuan Yang di-Pertua, untuk terus menyediakan Malaysia agar kekal berdaya saing sebagai destinasi pelaburan yang terpilih walaupun dalam krisis, kerajaan telah melakukan usaha dalam beberapa aspek seperti berikut. Pertamanya, seperti yang saya sebutkan dalam jawapan tadi, menyediakan sistem penyampaian perkhidmatan kerajaan yang berkesan. Jadi, PACU, EML iaitu platform digital dan juga pusat sehenti OSC yang disediakan ialah untuk memastikan kita mempunyai sistem penyampaian dan perkhidmatan kerajaan yang berkesan dan meyakinkan para pelabur. Keduanya, kita sentiasa berusaha untuk menyediakan sumber manusia yang berkualiti agar pelabur yang masuk ini mempunyai sumber manusia yang baik dan yang berkualiti. Ketiganya, kita sentiasa membantu untuk menyediakan rantaian bekalan global yang kita memastikan rantaian bekalan global ini memenuhi keperluan para pelabur. Dalam konteks ini, kita lihat dalam bajet yang dikemukakan, Skim Pembangunan Nasional bernilai RM1.4 bilion telah disediakan untuk membangunkan rantaian bekalan global yang mampan. Keempat Tuan Yang di-Pertua, iaitu menyediakan ekosistem perindustrian yang mempunyai sistem pengendalian kilang yang moden, yang melibatkan digitalisasi dan juga dapat meningkatkan produktiviti lebih baik. Dalam konteks ini, dalam belanjawan yang dikemukakan juga kita nampak ada dua skim, Skim Transformasi Pendigitalan Industri dan Skim Geran Pendigitalan SME dan Automasi, masing-masing bernilai RM1 bilion dan RM150 juta untuk memodenkan industri kita. Terakhir Tuan Yang di-Pertua iaitu kita sentiasa menjalinkan hubungan perdagangan yang baik dengan negara-negara yang lain agar produk yang dihasilkan di Malaysia mempunyai pasaran yang luas. Terima kasih Tuan Yang di-Pertua. 6. Tuan Nga Kor Ming [Teluk Intan] minta Menteri Kesihatan menyatakan perancangan terperinci kementerian tersebut untuk membina tempat letak kenderaan di Hospital Teluk Intan yang sedang mengalami kekurangan tempat letak kenderaan yang sangat kritikal. Menteri Kesihatan [Datuk Seri Dr. Adham bin Baba]: Terima kasih Yang Berhormat Teluk Intan. Tuan Yang di-Pertua, Hospital Teluk Intan yang berusia 33 tahun telah dibina pada tahun 1987 menggantikan bangunan hospital lama di Bandar Teluk Intan bagi menyediakan kemudahan asas perubatan. Hospital ini terletak di Jalan Changkat Jong, Ipoh, kira-kira empat kilometer dari Bandar Teluk Intan yang berkeluasan 65 ekar. Ia merupakan hospital berpakar major di Perak Darul Ridzuan. Ia menerima rujukan dari pelbagai agensi kesihatan kerajaan dan swasta. Hospital ini menyediakan perkhidmatan kepada populasi penduduk yang besar, merangkumi Daerah Hilir Perak, Bagan Datuk, Batang Padang, Mualim dan sebahagian dari Perak Tengah serta dari Sabak Bernam yang berkeluasan 6,747 kilometer persegi dengan populasi 665,100 orang penduduk.